Bahreini grand prix

Bahreini grand prix (araabia keeles جائزة البحرين الكبرى, sponsornimi Gulf Air Bahrain Grand Prix) on Vormel 1 etapp, mis toimub Bahreinis. Võistlus toimus esimest korda Bahreini rahvusvaheline ringrajal 4. aprillil 2004. Sellest sai esimene Vormel 1 grand prix, mis toimub Lähis-Idas ning see sai kõige paremini organiseeritud grand prix '​ tiitli rahvusvahelise autospordiliidu poolt. Grand prix oli algselt kalendris hooaja kolmanda etapina kui 2006. aasta hooajal vahetas Bahrein kohad traditsiooniliselt hooaega alustava Austraalia grand prix'ga, et vältida konflikte Austraalias toimuva Rahvaste Ühenduse mängudega. 2010. aastal korraldas Bahrein Vormel 1 teemantjuubeli auks hooaja avaetapi täispikal 6,299 km pikal "kestvussõitude trassil". 2021. aastal oli Bahreini grand prix taas hooaja avaetapp, sest 2021. aasta Austraalia grand prix jäi ära koroonapandeemia tagajärjel. 2011. aasta grand prix, mis pidi toimuma 13. märtsil, jäeti ära Bahreinis toimunud rahutuste tõttu, kui Damon Hill, Mark Webber ja mitmed teised sõitjad protestisid etapi toimumise vastu. Inimõigusaktivistid kutsusid üles ka 2012. aasta etappi ära jätma Bahreini valitsuse poolt korraldatud inimõiguste rikkumiste eest. Võistkonnad tundsid muret oma turvalisuse pärast, aga võistlus peeti sellegipoolest plaanipäraselt 22. aprillil 2012. 2014. aastal, etapi kümnendaks aastapäevaks, peeti võistlus õhtupimeduses tehisvalgusega. Sellest sai Vormel 1 ajaloos teine öine võistlus pärast Singapuri grand prix'd 2008. aastal. Esimese pimedas peetud etapi võitis Lewis Hamilton. Alates sellest on kõik Bahreini grand prix '​d toimunud õhtupimeduses. Bahreini rahvusvahelise ringraja ehitamine Sakhiris algas 2002. aastal. Bahreini suurteks konkurentideks Vormel 1 grand prix '​ korraldamises regioonis olid Egiptus, Liibanon ja Araabia Ühendemiraadid. Bahreini grand prix '​d on korraldatud igal aastal alates 2004. aasta hooajas, välja arvatud 2011. aastal, kui toimusid rahutused. Esimese Bahreini grand prix '​ võitis Ferrari piloot Michael Schumacher. Järgmisel kahel aastal, 2005. ja 2006. aastal, võitis Fernando Alonso Renault'ga ning Felipe Massa võitis 2007. ja 2008. aastal Ferrariga. Jenson Button võitis 2009. aasta Bahreini grand prix' Brawn GP roolis ning Fernando Alonso võitis etapi kolmandat korda 2010. aastal Ferrariga. Pärast 2011. aasta Bahreini grand prix' ärajäämist, võitis Sebastian Vettel Red Bulliga 2012. ja 2013. Grand prix '​d. Järgneval kahel aastal, 2014 ja 2015, oli võidukas Lewis Hamilton Mercedese roolis. Hamiltoni võistkonnakaaslane Nico Rosberg võitis 2016. aastal ja Sebastian Vettel võitis etapi veel kaks korda Ferrari roolis 2017. ja 2018. aastal. Lewis Hamilton võitis etapi peale Vettelit järgneval kolmel aastal järjest (2019, 2020 ja 2021), saades sellega enim Bahreini grand prix '​sid võitnud sõitjaks. Viimase sõidu 2022. aastal võitis Charles Leclerc, saavutades rekordilise seitsmenda võidu Ferrarile. 2010. aasta grand prix '​l kasutati teistsugust raja konfiguratsiooni, kui tavaliselt. Kasutati niinimetatud kestvussõitude trassi tavapärase "grand prix '​ trassi" asemel, mis suurendas ringi pikkust 6,299 kilomeetrini. Järgmisel korral naasti vana konfiguratsiooni juurde. 2022. aasta veebruaris kinnitati, et etapi korraldamise lepingut on pikendatud 2036. aasta Vormel 1 hooajani. Raja üheks omapäraks on selle suured turvaalad, mida on palju kritiseeritud, sest need ei karista sõitjad, kes rajalt välja sõidavad. Seevastu ei too rajalt välja sõitnud autod lisaliiva rajale. Seda ringrada peetakse üheks maailma turvalisemaks ringrajaks. Kuigi alkohoolsed joogid on Bahreinis seaduslikud, pritsivad sõitjad poodiumil traditsioonilise šampanja asemel alkoholivaba roosiveepõhist jooki Waard.  Pikemalt artiklis 2011. aasta Bahreini grand prix 21. veebruaril 2011 tuli teade, et 13. märtsil toimuv Bahreini grand prix jääb ära protestide tõttu. 3. juunil teatas FIA, et etapi uueks kuupäevaks on 30. oktoober. Endine maailmameister Damon Hill kutsus üles Vormel 1-te etappi ära jätma, et sõitjaid ei saaks hiljem süüdistada korra tagamiseks vägivalla kasutamise toetamises. BBCle antud intervjuus ütles Bernie Ecclestone: "Loodetavasti saabub sinna rahu ja vaikus ning me saame sinna tulevikus naasta, kuid praeguse seisuga etapp ei toimu. Kalendrit ei saa ringi teha osalejate nõusolekuta – need on faktid." Nädal peale etapi edasi lükkamist teatas Vormel 1 grand prix '​ ärajäämisest.  Pikemalt artiklis 2012. aasta Bahreini grand prix Inimõigusaktivistid kutsusid üles 22. aprillil toimuvat 2012. aasta Bahreini grand prix'd ära jätma, sest Bahreini võim kasutab jätkuvalt liigset jõudu ja piinab arestitud inimesi. Sinna hulka käib nii aktivist Salah Abbas Habibi tapmine meeleavaldusel vahetult enne grand prix '​d kui ka varem toimunud ajakirjanik Ahmed Ismael Hassan al-Samadi, kes kajastas Bahreini grand prix '​ vastast protesti, tapmine. 9. aprillil 2012 edastati The Guardianis anonüümseks jääda soovivate võistkondade seisukoht olukorrast. Nende soov oli, et Vormel 1 juhtorgan jätaks ära või lükkaks edasi Bahreini grand prix '​ toimumise, sest nende hinnangul ei suudeta tagada osalejatele piisav turvalisus ning tõenäoliselt ainukene variant turvaliselt etapp korraldada oleks sõjaväe abiga riik lukku panna. 21. aprillil 2012 alustas aktivistide võrgustik Anonymous operatsiooni opBahrain, ähvardades Vormel 1 juhtkonda suuremahulise küberründega, kui Bahreini grand prix peaks toimuma. Mõned tunnid hiljem võttis rühmitus maha f1-racers.net veebisaidi, kasutades hajutatud teenusetõkestusrünnet. Pärast seda, kui 2011. ja 2012. aasta protestid said suurt meedia tähelepanu, on protestijate tagakiusamine ja vangistamine Bahreinis jätkunud. Paljude vangistatute hulgas on fotograaf Ahmed Humaidan, kes oli üks 30 inimesest, kes vangistati pärast 2012. aasta protesti, ja aktivist Najah Ahmed Yousif, kes on vanglas Bahreinigrand prix '​ kritiseerimise eest ning keda on seal füüsiliselt ja seksuaalselt kuritarvitatud. Õiguslaste organisatsioonid jätkasid Formula One Groupi ja FIA kritiseerimisega, sest need keeldusid järgimast endi inimõiguste austamise kohustuse avaldust, öeldes et enda positsiooni mitte ära kasutades, on Vormel 1 organisaatorid kaasosalised antud julmuses. 2018. aastal "avaldas" Vormel 1 "muret" Yousif tervise pärast, peale suurenenud avalikkuse ja meedia survet; midagi muud sellele ei järgnenud. Inimõigusaktivistid, keda juhib Bahreini Õiguste ja Demokraatia Instituut, väidab, et Bahreini grand prix '​st on saanud protestide ja inimõiguste rikkumiste fookuspunktiks. Protestijad süüdistavad Vormel 1-te Bahreini valitsuse maineparanduses ja selles, et nad normaliseerivad inimõiguste rikkumist riigis. Kolm poliitvangi kiitsid Lewis Hamiltoni pühendumust inimõigustele ja palusid temal kui Vormel 1 maailmameistril, tuua probleem suurema avalikkuse tähelepanu alla. Grand prix '​d tuuakse näiteks, kuidas spordiga saab riigi mainet pesta.  Pikemalt artiklis 2020. aasta Vormel 1 hooaeg Vastuseks koroonapandeemiale, teatasid etapi korraldajad, et pealtvaatajad ei saa osaleda grand prix '​l, mis pidi toimuma 22. märtsil. Kaks nädalat enne etapi toimumist lükati selle toimumine teadmata ajaks edasi. Sõidu uueks toimumisajaks sai 29. november ja see oli üks kahest grand prix '​st, mis Bahreini rahvusvahelisel ringraja toimus. Nädal hiljem peeti sama raja välistrassil veel üks etapp, mille nimeks sai Sakhiri grand prix. Uuendatud 2020. aasta kalendris sai Bahrein kahe järjestikuse grand prix '​ korraldamise õiguse novembrisse. Seda otsust kritiseeriti kõvasti mitte ainult inimõigusorganisatsioonide poolt vaid ka seitsmekordse maailmameistri Lewis Hamiltoni poolt. Hamilton hoiatas Vormel 1-te ja kutsus sporti üles oma kohustustega silmitsi seisma ja tegelema inimõiguste probleemidega riikides, mida sari külastab. Inimõigusaktivistide kogum, mida juhib Bahreini Õiguste ja Demokraatia Instituut, kirjutas Vormel 1 tegevjuhile Chase Careyle, Bahreini etapist on saanud protestide ja inimõiguste rikkumiste fookuspunktiks riigis. Bahreini valitsus seevastu keeldus tunnistamast, et riigi mainet üritatakse spordiga parandada. Paksus kirjas sõitjad osalevad käimasoleval Vormel 1 hooajal. Paksus kirjas konstruktorid osalevad käimasoleval Vormel 1 hooajal. Paksus kirjas tarnijad osalevad käimasoleval Vormel 1 hooajal. Grandprix.com. "Gulf Air to sponsor Bahrain grand prix". www.grandprix.com (Briti inglise). Vaadatud 15. september 2022. Huda Al Shamlan (29. märts 2012). "Formula One Comes Back". Bahrain News Agency. Vaadatud 15. september 2022. "Bahrain Grand Prix called off due to protests". BBC. 21. veebruar 2011. Vaadatud 16. september 2022. "Bahrain Grand Prix reinstated despite protests". RNZ. 4. juuni 2011. Vaadatud 16. september 2022. Lubbock, John; Rajab, Nabeel (30. jaanuar 2012). "Bahrain has failed to grasp reform – so why is the Grand Prix going ahead?". The Guardian. Vaadatud 16. september 2022. Weaver, Paul; Black, Ian (9. aprill 2012). "Formula One 2012. F1 teams want FIA to postpone Bahrain Grand Prix". The Guardian. Vaadatud 16. september 2022. Benson, Andrew (29. november 2013). "Bahrain F1 Grand Prix to become night race in 2014". BBC Sport. Vaadatud 16. september 2022. "Sakhir" (prantsuse). StatsF1. Vaadatud 20. september 2022. "Bahrain GP". ChicaneF1. Vaadatud 20. september 2022. Noble, Jonathan (25. jaanuar 2010). "Bahrain unveils new layout for F1 race". autosport.com. Haymarket Publications. Vaadatud 16. september 2022. "Sakhir reverts to old layout for 2011 Bahrain Grand Prix". En.espnf1.com. 16. august 2010. Originaali arhiivikoopia seisuga 20. detsember 2013. Vaadatud 16. september 2022. "Bahrain Grand Prix to remain in F1 until 2036". ESPN.com (inglise). 11. veebruar 2022. Vaadatud 16. september 2022. "Bahrain Grand Prix: in pictures". The Daily Telegraph. 2011. Vaadatud 16. september 2022. Baldwin, Alan (3. juuni 2011). "Motor racing-Bahrain GP to go ahead this year – circuit chairman". Reuters. Vaadatud 16. september 2022. Cary, Tom (2. juuni 2011). "Damon Hill calls on Bernie Ecclestone and Formula One to abandon Bahrain grand prix". The Guardian. Vaadatud 16. september 2022. "Bahrain GP cannot go ahead – Bernie Ecclestone". espnf1.com. 8. juuni 2011. Vaadatud 16. september 2022. "Ecclestone insists on Bahrain GP despite human rights abuses". Al-Akhbar English. 12. aprill 2012. Originaali arhiivikoopia seisuga 27. aprill 2015. Vaadatud 16. september 2022. "Bahrain: Grand Prix Decision Ignores Abuses. F1 Should Consider Rights Implications of Scheduled Race". Human Rights Watch. 14. aprill 2012. Vaadatud 16. september 2022. Adetunji, Jo; Beaumont, Peter; agencies (21. aprill 2012). "Bahrain protester found dead on eve of grand prix". Vaadatud 16. september 2022 – cit. via www.theguardian.com. "Journalist Ahmed Ismael Hassan al-Samadi Dies as Bahrain Violence Continues". International Business Times. 2. aprill 2012. Protalinski, Emil (21. aprill 2012). "Anonymous hacks Formula 1". ZDNet. Vaadatud 19. september 2022. Avenue, Committee to Protect Journalists 330 7th; York, 11th Floor New; Ny 10001. "Freelance Bahraini photographer given 10-year prison term". cpj.org. Vaadatud 19. september 2022. "Sexually Assaulted Bahraini Female Activist Sentenced to Three Years in Prison over Facebook Comments Criticizing Formula One Race in Bahrain". birdbh.org. 25. juuni 2018. Vaadatud 19. september 2022. Yusuf, Najah (27. märts 2019). "Every moment I spend in prison in Bahrain stains the reputation of F1 – Najah Yusuf". Vaadatud 19. september 2022 – cit. via www.theguardian.com. "Bahrain: FIA Urged to Visit F1 Political Prisoners in Jail". birdbh.org. 27. märts 2019. Vaadatud 19. september 2022. Ingle, Exclusive by Sean (14. november 2018). "F1 finally admits concern over woman jailed for Bahrain Grand Prix protests". Vaadatud 19. september 2022 – cit. via www.theguardian.com. "Formula One faces charge of aiding sportwashing by racing in Bahrain". The Guardian. Vaadatud 20. septembril 2022. "Bahraini political prisoners appeal to Lewis Hamilton for his help". The Guardian. Vaadatud 20. septembril 2022. Richards, Giles (25. november 2020). "Formula One faces charge of aiding sportwashing by racing in Bahrain". Guardian.com. Chapman, Simon (8. märts 2020). "No spectators for Bahrain Grand Prix". Speedcafe. Originaali arhiivikoopia seisuga 1. märts 2021. Vaadatud 20. september 2022. "Bahrain and Vietnam Grands Prix postponed". www.formula1.com (inglise). 13. märts 2020. Vaadatud 20. september 2022. "Formula One faces charge of aiding sportwashing by racing in Bahrain". The Guardian. Vaadatud 20. september 2022.